[{"text_idx": "#000001", "text": "La Universala Deklaracio de Homaj Rajtoj estis oficiale adoptita antau\u0306 73 jaroj, la 10-an de decembro 1948. Okaze de g\u0302ia datreveno, TEJO petis al homoj de la tuta mondo legi la 30 artikolojn de la deklaracio \u2013 en Esperanto."}, {"text_idx": "#000002", "text": "La Universala Deklaracio de Homaj Rajtoj estas dokumento de Unuig\u0302intaj Nacioj kiu agnoskas la neforpreneblajn rajtojn de c\u0302iuj homoj. G\u0302i estas la unua oficiala dokumento kiu universale agnoskas homajn rajtojn. Agnosko de la esenca digno kaj de la egalaj rajtoj de c\u0302iuj membroj de la homara familio estas la fundamento de libero, justo kaj paco en la mondo."}, {"text_idx": "#000003", "text": "Ig\u0302u parto de nia tutmonda komunumo kaj subtenu la junularan Esperanto-movadon: membrig\u0302u en TEJO!"}, {"text_idx": "#000004", "text": "Universala Deklaracio de Homaj Rajtoj"}, {"text_idx": "#000005", "text": "C\u0302iuj homoj estas denaske liberaj kaj egalaj lau\u0306 digno kaj rajtoj. Ili posedas racion kaj konsciencon, kaj devus konduti unu al alia en spirito de frateco."}, {"text_idx": "#000006", "text": "C\u0302iuj rajtoj kaj liberecoj difinitaj en tiu c\u0302i Deklaracio validas same por c\u0302iuj homoj, sen kia ajn diferencigo, c\u0302u lau\u0306 raso, hau\u0306tkoloro, sekso, lingvo, religio, politika au\u0306 alia opinio, nacia au\u0306 socia deveno, posedaj\u0302oj, naskig\u0302o au\u0306 alia stato. Plie, nenia diferencigo estu farata surbaze de la politika, jurisdikcia au\u0306 internacia pozicio de la lando au\u0306 teritorio, al kiu apartenas la koncerna persono, senkonsidere c\u0302u g\u0302i estas sendependa, sub kuratoreco, ne-sinreganta au\u0306 sub kia ajn alia limigo de la suvereneco."}, {"text_idx": "#000007", "text": "C\u0302iu havas la rajtojn je vivo, libereco kaj persona sekureco."}, {"text_idx": "#000009", "text": "Neniu suferu torturon au\u0306 kruelan, nehoman au\u0306 sendignigan traktadon au\u0306 punon."}, {"text_idx": "#000010", "text": "C\u0302iu rajtas esti c\u0302ie agnoskita jure kiel persono."}, {"text_idx": "#000011", "text": "C\u0302iuj homoj estas jure egalaj, kaj rajtas sen diskriminacio al egala jura protekto. C\u0302iuj rajtas ricevi egalan protekton kontrau\u0306 kia ajn diskriminacio, kiu kontrau\u0306as tiun c\u0302i Deklaracion, kaj kontrau\u0306 kia ajn instigo al tia diskriminacio."}, {"text_idx": "#000012", "text": "C\u0302iu rajtas ricevi de la kompetentaj naciaj tribunaloj efikan riparon pro agoj, kiuj kontrau\u0306as la fundamentajn rajtojn, kiujn li havas lau\u0306 la konstitucio au\u0306 la leg\u0302oj."}, {"text_idx": "#000013", "text": "Neniu suferu arbitrajn areston, malliberigon au\u0306 ekzilon."}, {"text_idx": "#000014", "text": "C\u0302iu en plena egaleco rajtas je justa kaj publika proceso antau\u0306 sendependa kaj senpartia tribunalo, por prijug\u0302o de liaj rajtoj kaj devoj kaj de kiu ajn kriminala akuzo kontrau\u0306 li."}, {"text_idx": "#000015", "text": "C\u0302iu akuzita pro punebla faro rajtas, ke oni supozu lin senkulpa, g\u0302is oni pruvos lau\u0306leg\u0302e lian kulpon en publika proceso, en kiu li ricevis c\u0302iujn garantiojn necesajn por sia defendo.Neniu estu konsiderata krimkulpa pro kia ajn ago au\u0306 neago, kiu ne konsistigis puneblan faron, lau\u0306 nacia au\u0306 internacia juro, en la tempo, kiam g\u0302i estis farita. Same tiel, ne estu aljug\u0302ita pli severa puno ol tiu, kiu estis aplikebla en la tempo, kiam la punebla faro estis plenumita."}, {"text_idx": "#000016", "text": "Neniu suferu arbitrajn intervenojn en sian privatecon, familion, hejmon au\u0306 korespondadon, nek atakojn kontrau\u0306 sia honoro au\u0306 reputacio. C\u0302iu rajtas ricevi juran protekton kontrau\u0306 tiaj intervenoj au\u0306 atakoj."}, {"text_idx": "#000018", "text": "C\u0302iu rajtas peti kaj ricevi en aliaj landoj azilon kontrau\u0306 persekuto.Tiu rajto ne estas alvokebla en kazoj de persekutaj akuzoj malfalse levitaj pro ne-politikaj krimoj au\u0306 pro agoj kontrau\u0306aj al la celoj kaj principoj de Unuig\u0302intaj Nacioj."}, {"text_idx": "#000020", "text": "Plenag\u0302aj viroj kaj virinoj, sen ia ajn limigo pro raso, nacieco au\u0306 religio, rajtas edzig\u0302i kaj fondi familion. Iliaj rajtoj estas egalaj koncerne la geedzig\u0302on, dum la geedzeco kaj koncerne eksedzig\u0302on.Geedzig\u0302o okazu sole lau\u0306 libera kaj plena konsento de la geedzig\u0302ontoj.La familio estas la natura kaj fundamenta grupunuo de la socio, kaj g\u0302i rajtas ricevi protekton de la socio kaj de la S\u0302tato."}, {"text_idx": "#000022", "text": "C\u0302iu havas la rajton je libereco de penso, konscienco kaj religio; tiu c\u0302i rajto inkluzivas la liberecon s\u0302ang\u0302i sian religion au\u0306 kredon, kaj liberecon manifesti, c\u0302u sola c\u0302u kune kun aliaj, c\u0302u publike c\u0302u private, sian religion au\u0306 kredon per instruado, praktikado, adorado kaj observado."}, {"text_idx": "#000023", "text": "C\u0302iu havas la rajton je libereco de opinio kaj esprimado; c\u0302i tiu rajto inkluzivas la liberecon havi opiniojn sen intervenoj de aliaj, kaj la rajton peti, ricevi kaj havigi informojn kaj ideojn per kiu ajn rimedo kaj senkonsidere pri la landlimoj."}, {"text_idx": "#000024", "text": "C\u0302iu havas la rajton je libereco de pacema kunvenado kaj asociig\u0302o.Neniu estu devigita aparteni al asocio."}, {"text_idx": "#000025", "text": "C\u0302iu homo rajtas partopreni la regadon de sia lando, au\u0306 rekte au\u0306 pere de libere elektitaj reprezentantoj.C\u0302iu rajtas je egala aliro al publika servo en sia lando.La volo de la popolo estu la bazo de la au\u0306toritato de la registaro; tiu volo estu esprimata per regulaj kaj au\u0306tentikaj elektoj, kiuj okazu per universala kaj egala balotrajto, kaj per sekreta voc\u0302dono au\u0306 ekvivalentaj liberaj voc\u0302donaj proceduroj."}, {"text_idx": "#000026", "text": "C\u0302iu, kiel membro de la socio, havas rajton je socia sekureco kaj povas postuli la realigon, per naciaj klopodoj kaj internacia kunlaboro, kaj konforme al la organizo kaj disponeblaj rimedoj de c\u0302iu S\u0302tato, de tiuj ekonomiaj, sociaj kaj kulturaj rajtoj, kiuj estas nepre necesaj por lia digno kaj por la libera disvolvig\u0302o de lia personeco."}, {"text_idx": "#000027", "text": "C\u0302iu havas rajton je laboro, je libera elekto de sia okupo, je justaj kaj favoraj laborkondic\u0302oj kaj je protekto kontrau\u0306 senlaboreco.C\u0302iu, sen ia ajn diskriminacio, rajtas ricevi egalan salajron pro egala laboro.C\u0302iu, kiu laboras, rajtas ricevi justan kaj favoran kompenson, kiu certigu por li mem kaj por lia familio ekziston konforman al homa digno, kaj kiun suplementu, lau\u0306necese, aliaj rimedoj de socia protekto.C\u0302iu rajtas formi kaj alig\u0302i sindikatojn por protekto de siaj interesoj."}, {"text_idx": "#000030", "text": "C\u0302iu havas rajton je edukig\u0302o. La edukado estu senpaga, almenau\u0306 en la elementa kaj fundamenta stadioj. La elementa edukado estu deviga. La teknika kaj porprofesia edukado estu g\u0302enerale akirebla, kaj pli alta edukado estu egale akirebla por c\u0302iuj lau\u0306 ties meritoj.Edukado celu la plenan disvolvon de la homa personeco kaj plifortigon de la respekto al la homaj rajtoj kaj fundamentaj liberecoj. G\u0302i kreskigu komprenon, toleron kaj amikecon inter c\u0302iuj nacioj, rasaj au\u0306 religiaj grupoj, kaj antau\u0306enigu la agadon de Unuig\u0302intaj Nacioj por konservo de paco.Gepatroj havas unuavican rajton elekti la specon de la edukado, kiun ricevu iliaj infanoj."}, {"text_idx": "#000032", "text": "C\u0302iu havas rajton je socia kaj internacia organizo, en kiu la rajtoj kaj liberecoj difinitaj en c\u0302i tiu Deklaracio povas esti plene realigitaj."}, {"text_idx": "#000033", "text": "C\u0302iu havas devojn al la komunumo, en kiu, sole, estas ebla la libera kaj plena disvolvig\u0302o de lia personeco.En la uzado de siaj rajtoj kaj liberecoj, c\u0302iu estu subigita sole al tiuj limigoj, kiuj estas jure difinitaj ekskluzive kun la celo certigi adekvatan rekonon kaj respekton por la rajtoj kaj liberecoj de aliaj kaj por konformig\u0302i al justaj postuloj de moralo, publika ordo kaj g\u0302enerala bonfarto en demokrata socio.Tiuj c\u0302i rajtoj kaj liberecoj estas en neniu okazo efektivigeblaj kontrau\u0306e al la celoj kaj principoj de Unuig\u0302intaj Nacioj."}, {"text_idx": "#000034", "text": "Nenio en c\u0302i tiu Deklaracio estu interpretita kiel implico, ke iu ajn S\u0302tato, grupo au\u0306 persono iel ajn rajtas entrepreni ian ajn agadon au\u0306 plenumi ian ajn agon, kiu celus detrui kiun ajn el la rajtoj kaj liberecoj c\u0302i-ene difinitaj."}, {"text_idx": "#000036", "text": "Bone. Bona solvo por la Mondo.. Sed KIU respektas ilin hodiaux ?>\nDankon al c^iuj homoj, kiuj legis la universalajn homajn rajtojn! Estas nia devo sciigi tiujn c^i rajtojn al infanoj kaj plenkreskuloj kaj fari c^iun eblon por ke ili estu realigotaj."}, {"text_idx": "#000038", "text": "Dankon al c^iuj homoj, kiuj legis la universalajn homajn rajtojn! Estas nia devo sciigi tiujn c^i rajtojn al infanoj kaj plenkreskuloj kaj fari c^iun eblon por ke ili estu realigotaj."}]